Առողջապահության նախարար, հակածխախոտային արշավի առաջամարտիկ Լևոն Ալթունյանը, որը քաջություն ունեցավ բոլոր ծխողներին անվանել անհաջողակներ, իսկ հետո սպառնաց, որ ծխելու դիմաց 10 հազար դոլար տուգանք պիտի սահմանի, այսօր կարող է արձանագրել, որ իր նախաձեռնությունն ամոթալի ֆիասկոյի արժանացավ: Բանն այն է, որ համաձայն վերջին վիճակագրական տվյալների, 2017 թվականի հունվար-մայիսին Հայաստանում ծխախոտի արտադրությունն աճել է 18.2%-ով: Սա գերթռիչքային ցուցանիշ է: Հաշված ամիսների ընթացքում մեր երկրում արտադրվել է 9 մլն 815.3 հազար հատ ծխախոտ: Այսքանից հետո էլ ինչպե՞ս պայքարես ծխելու դեմ: